Amedyaz terḥat taluf-agi, d ayen i t-yeǧǧan ad ibeggen array-is deg isefra-s, acku ṣṣenf-agi n tmedyazt n tegrawla yefruri-d di tegnatin iweɛren, lḥers yecban aḥulfu n leḥzen ɣef wayen iḍerrun ama d leḥzen ɣef yergazen yefɣen d imjuhad, ladɣa wid meẓẓiyen neɣ id-yeǧǧan arraw-nsen d imecṭaḥ, d tlawin-nsen meẓẓiyit, daɣen mi ara yebdu lɛeskar asirekli di tudrin anda yettaweḍ ar yexxamen, ttenadin-ten, ttaḥqaren tilawin…tagnit nniḍen n usnulfu n yisefra n tegrawla, tagi d tagnit qarriḥen, mi ara ad d-awḍen yissalen d akken atan yemmut flani, neɣ wid i d-yettawḍen ɣef yemjuhad d wayen xedmen mgal iserdasen n Fṛansa.